smcproject/ml-wiki-sentences huggingface dataset:
കടുത്ത വംശനാശ ഭീഷണി നേരിടുന്ന ഒരു വിഭാഗമായാണ് ഐ.യു.സി.എൻ. ബ്ലാക്ക്‌ ഹെഡ്ഡഡ് സ്പൈഡർ മങ്കി യെ കണക്കാക്കുന്നത്.
ബ്ലാഗ ഡിമിട്രോവ ഇംഗ്ലീഷ് വിലാസം https://ml.wikipedia.org/wiki/Blaga_Dimitrova
ഒരു പ്രമുഖ ബൾഗേറിയൻ കവയിത്രിയും രാഷ്ട്രീയ പ്രവർത്തകയുമായിരുന്നു ബ്ലാഗ ഡിമിട്രോവ എന്ന ബ്ലാഗ നികൊലോവ ഡിമിട്രോവ ഇംഗ്ലീഷ്‌ : Blaga Nikolova Dimitrova ( ബൾഗേറിയൻ : Блага Димитрова ) ബൾഗേറിയൻ റിപ്പബ്ലിക്കിന്റെ ജനങ്ങളാൽ തെരഞ്ഞെടുക്കപ്പെട്ട ആദ്യത്തെ വൈസ് പ്രസിഡന്റും ബൾഗേറിയയുടെ രണ്ടാമത്തെ വൈസ് പ്രസിഡന്റും ആദ്യ വനിതാ വൈസ് പ്രസിഡന്റുമായിരുന്നു ബ്ലാഗ.
1992 ജനുവരി 22 മുതൽ 1993 ജൂലൈ ആറു ബൾഗേറിയയുടെ വൈസ് പ്രസിഡന്റായി സേവനമനുഷ്ടിച്ചു.
യൂനിയൻ ഓഫ് ഡെമോക്രാറ്റിക് ഫോഴ്‌സസ് എന്ന രാഷ്ട്രീയ പാർട്ടിയുടെ പ്രവർത്തകയായിരുന്നു.
ബൾഗേറിയയുടെ വടക്കുപടിഞ്ഞാറൻ ഭാഗത്തുള്ള വ്‌റാറ്റ്‌സ പ്രവിശ്യയിലെ ബ്യാല സ്ലാറ്റിന പട്ടണത്തിൽ 1922 ജനുവരി രണ്ടിന് അദ്ധ്യാപിക, അഭിഭാഷക ദമ്പതികളുടെ മകളായി ജനിച്ചു.
1942ൽ ഹൈസ്‌കൂൾ വിദ്യാഭ്യാസം പൂർത്തിയാക്കി.
1945ൽ ബൾഗേറിയയിലെ പുരാതന സർവ്വകലാശാലയായ സോഫിയ യൂനിവേഴ്‌സിറ്റിൽ നിന്ന് സ്ലാവിക് ഭാഷാശാസ്ത്രത്തിൽ ബിരുദം നേടി.
1970കളിൽ ബ്ലാഗ എഴുതിയ രചനകൾ രാജ്യത്തെ കമ്മ്യൂണിസ്റ്റ് സർക്കാരിനെ വിമർശിക്കുന്നതായിരുന്നു.
അതിനാൽ സർക്കാരിന്റെ ഭാഗത്ത് നിന്ന് ഏറെ താക്കീതുകൾ ലഭിച്ചു.
1970കളിൽ ബ്ലാഗ എഴുതിയ നാലു പുസ്തകങ്ങൾ- ഫൈർ ഫ്ലൈസ് ഫേഡിങ് (Fireflies Fading), റബ്ബർ പ്ലാന്റ്, ക്വസ്റ്റൻസ്, ഹോബ്യാഡ - സർക്കാരിന്റെ പ്രസിദ്ധീകരണശാലയിൽ നിന്ന് പ്രസിദ്ധീകരിക്കുന്നതിന് വിലക്ക് ഏർപ്പെടുത്തി.
വിയറ്റനാം യുദ്ധം നടക്കുന്ന സമയത്ത് നിരവധി തവണ പത്രപ്രവർത്തകയായി അവിടെ സന്ദർശിച്ചു.
1967ൽ ഒരു വിയറ്റനാമീസ് പെൺകുട്ടിയെ ദത്തെടുത്തു.
സാഹിത്യ നിരൂപകനായ ജോർദൻ വസിലെവിനെയാണ് ബ്ലാഗ വിവാഹം ചെയ്തിരുന്നത്.
2003 മെയ് രണ്ടിന് ബ്ലാഗ മരണപ്പെട്ടു.
കൃതികൾ {{ cite book }} :  CS1 maint: others ( link ) {{ cite book }} :  CS1 maint: others ( link ) {{ cite book }} :  CS1 maint: others ( link ) പദ്യസമാഹാരം അവലംബം
ബ്ലാക്ക്‌ പീക്ക് ഇംഗ്ലീഷ് വിലാസം https://ml.wikipedia.org/wiki/Black_Peak
അലാസ്കയിൽ സ്ഥിതി ചെയുന്ന ഒരു അഗ്നിപർവതം ആണ് ബ്ലാക്ക്‌ പീക്ക് .
കറുത്ത അഗ്നി പർവതം എന്ന പേരിലും ഇത് അറിയപ്പെടുന്നു, ഏകദേശം നാലായിരം വർഷം മുൻപാണ് ഇത് അവസാനമായി പൊട്ടിത്തെറിച്ചത്.
ബ്ലാക്ക്‌ ലേക്ക് ഇംഗ്ലീഷ് വിലാസം https://ml.wikipedia.org/wiki/Black_Lake_(New_York)
അമേരികയിലെ ന്യൂയോർകിൽ ഉള്ള ഒരു തടാകം ആണ് ബ്ലാക്ക്‌ ലേക്ക് .
ഏകദേശം 12,000 വർഷങ്ങൾക് മുൻപ് ഹിമാനി ഉരുകി ആണ് ഈ തടാകം രൂപം കൊണ്ടത്‌ .
ബ്ലാക്ക്‌ ലേക്കിന് സമാന്തമായി സൈന്റ്റ്‌ ലോവ്രൻസ് പുഴ വളരെ അധികം ദൂരം ഒഴുകുന്നുണ്ട് .
അവലംബം Official Black Lake Web Site Black Lake fishing information Archived 2015-09-19 at the Wayback Machine .
ബ്ലാക്ക്‌സ്റ്റോണിയ ഇംഗ്ലീഷ് വിലാസം https://ml.wikipedia.org/wiki/Blackstonia
യൂറോപ്പിലെയും ഏഷ്യയിലെയും ആഫ്രിക്കയിലെയും സമീപ പ്രദേശങ്ങളിൽ നിന്നുള്ള ജെന്റിയാനാസി കുടുംബത്തിലെ സപുഷ്പികളുടെ ഒരു ജനുസ്സാണ് ബ്ലാക്ക്‌സ്റ്റോണിയ .
യെല്ലോ-വോർട്ട് എന്ന ബ്ലാക്ക്‌സ്റ്റോണിയ പെർഫോളിയാറ്റയാണ് ഇതിന്റെ ഏറ്റവും അറിയപ്പെടുന്ന ഇനം.
പ്ലാന്റ് ലിസ്റ്റ് നിലവിൽ അംഗീകരിച്ച സ്പീഷിസുകൾ താഴെ പറയുന്നവയാണ്: Blackstonia acuminata (Koch Ziz) Domin Blackstonia grandiflora (Viv.) Maire Blackstonia imperfoliata (L.f.) Samp.
Blackstonia perfoliata (L.) Huds.
ബ്ലാങ്ക് നോയ്സ് ഇംഗ്ലീഷ് വിലാസം https://ml.wikipedia.org/wiki/Blank_Noise ബ്ലാങ്ക് നോയിസ്, വാക്ക് ദ നൈറ്റ്, 2007 മാർച്ച് 8-ന് ബാംഗ്ലൂർ
ഇന്ത്യയിൽ പൊതുവെ കാണപ്പെടുന്ന ഈവ് ടീസിംഗ് എന്നറിയപ്പെടുന്ന സ്ത്രീകൾക്ക് എതിരെയുള്ള തെരുവ് ശല്യത്തെ നേരിടാൻ ശ്രമിക്കുന്ന ഒരു കമ്മ്യൂണിറ്റി/ പൊതു കലാ പദ്ധതിയാണ് ബ്ലാങ്ക് നോയ്സ് .
2003 ഓഗസ്റ്റിൽ ജാസ്മീൻ പതേജ ആരംഭിച്ച ഈ പ്രോജക്റ്റ് ബാംഗ്ലൂരിലെ സൃഷ്ടി സ്കൂൾ ഓഫ് ആർട്ട് ഡിസൈൻ ആൻഡ് ടെക്നോളജിയിൽ ഒരു സ്റ്റുഡന്റ് പ്രോജക്റ്റായി ആരംഭിച്ച്, അതിനുശേഷം ഇന്ത്യയിലെ മറ്റ് നഗരങ്ങളിലേക്കും വ്യാപിച്ചു.
ബ്ലാങ്ക് നോയ്‌സ് പൂർണ്ണമായും സന്നദ്ധപ്രവർത്തകർ നയിക്കുകയും സംഘടിപ്പിക്കുകയും ചെയ്യുന്നു.
വിവിധ സ്ഥലങ്ങളിൽ നിന്നും വിവിധ പ്രായ വിഭാഗങ്ങളിൽ നിന്നുമുള്ള പുരുഷന്മാരുടെയും സ്ത്രീകളുടെയും ഒരു പ്രധാന ടീം ഈ കൂട്ടായ്മയിൽ പ്രവർത്തിക്കുന്നു.
തെരുവ് ലൈംഗിക അതിക്രമ വിഷയത്തിൽ പൊതു ചർച്ച ആരംഭിക്കാൻ ബ്ലാങ്ക് നോയ്സ് ശ്രമിക്കുന്നു.
ഇവരുടെ പ്രവർത്തനങ്ങളിൽ "ഇവ്-ടീസിംഗ്" എന്നതിന് കൂട്ടായി ഒരു നിർവചനം നിർമ്മിക്കുന്നത് മുതൽ "ടീസിങ്ങ്", "പീഡനം", "ഫ്ലിർട്ടിംഗ്" എന്നിവയുടെ അതിരുകൾ നിർവചിക്കുന്നത് വരെയുണ്ട്.
ഈ കൂട്ടായ്‌മ തെരുവ് ലൈംഗിക അതിക്രമങ്ങൾ, ഉപദ്രവം, "ഈവ് ടീസിംഗ്" എന്നിവയുടെ സാക്ഷ്യപത്രങ്ങൾ നിർമ്മിക്കുകയും പൊതു ചർച്ചകൾ സൃഷ്ടിക്കുകയും ചെയ്യുന്നു.
തെരുവ് പ്രവർത്തനങ്ങളിലൂടെയും പൊതു ഇടപെടലുകളിലൂടെയും അവരുടെ നഗരങ്ങളുമായുള്ള സ്ത്രീകളുടെ ഭയാധിഷ്ഠിത ബന്ധത്തെ ഇത് അഭിസംബോധന ചെയ്യുന്നു.
ഇത് പൊതുസ്ഥലത്ത് വെറുതെയിരിക്കാതെ "ആക്ഷൻ ഹീറോകൾ" ആകാൻ സ്ത്രീകളോട് ആവശ്യപ്പെടുന്നു.
അവരെ ബ്ലാങ്ക് നോയ്സ് ഗയ്സ് എന്നാണ് വിളിക്കുന്നത്.
ബ്ലാങ്ക് നോയ്‌സ് 'ഈവ് ടീസിങ്ങ്' മനോഭാവം മാറ്റുന്നതിനുവേണ്ടി പ്രവർത്തിക്കുകയും പ്രശ്നത്തിന്റെ കൂട്ടായ ഉത്തരവാദിത്തം ഏറ്റെടുക്കാൻ പൊതുജനങ്ങളെ ഉൾപ്പെടുത്തുകയും ചെയ്യുന്നു.
"ഐ നെവർ ആസ്ക്ക് ഫോർ ഇറ്റ്" എന്ന കാമ്പെയ്‌നിന്റെ പോസ്റ്റർ.
ബാംഗ്ലൂരിൽ ആണ് സ്ഥാപിതമായെങ്കിലും ബ്ലാങ്ക് നോയ്സ്, മുംബൈ, ഡൽഹി, ചെന്നൈ, കൽക്കട്ട, ചണ്ഡീഗഡ്, ഹൈദരാബാദ്, ലഖ്‌നൗ തുടങ്ങിയ മറ്റ് നഗരങ്ങളിലേക്കും വ്യാപിച്ചു.
"ഐ നെവർ ആസ്ക്ക് ഫോർ ഇറ്റ് (ഞാൻ ഒരിക്കലും അത് ആവശ്യപ്പെടുന്നില്ല)" പോലുള്ള കാമ്പെയ്‌നുകളിലൂടെ ഇത് ലജ്ജയുടെയും കുറ്റപ്പെടുത്തലിന്റെയും ആശയത്തെ കൈകാര്യം ചെയ്യുന്നു.
ക്യാംപെയ്ൻ ഇല്ലാതാക്കാൻ ശ്രമിക്കുന്ന ഒരു പ്രധാന ധാരണ സ്ത്രീകൾ ധരിക്കുന്ന വസ്ത്രം കാരണം അവർ ഉപദ്രവിക്കപ്പെടുന്നു എന്നതാണ്.
തെരുവ് പ്രവർത്തനങ്ങളിലൂടെയും സംഭാഷണങ്ങളിലൂടെയും, തെരുവുകളിൽ സ്ത്രീകൾക്ക് സുരക്ഷിതവും സ്വതന്ത്രവുമായ അന്തരീക്ഷം കൈവരിക്കുക, പൊതുവെ സ്ത്രീകളോട് കൂടുതൽ സമത്വമുള്ളവരാകാൻ സമൂഹത്തെ പ്രാപ്തരാക്കുക എന്നീ ലക്ഷ്യങ്ങൾ കൈവരിക്കുമെന്ന് ബ്ലാങ്ക് നോയ്സ് പ്രതീക്ഷിക്കുന്നു.
2012 ഡിസംബറിൽ ഡൽഹിയിൽ ഓടുന്ന ബസിൽ യുവതിയെ ക്രൂരമായി കൂട്ടബലാത്സംഗം ചെയ്‌തതിനെ തുടർന്ന് ബ്ലാങ്ക് നോയ്‌സ് സേഫ് സിറ്റി പ്രതിജ്ഞ തുടങ്ങി.
സ്ത്രീകൾക്ക് നഗരങ്ങൾ സുരക്ഷിതമാക്കുന്നതിനുള്ള വഴികൾ വാഗ്ദാനം ചെയ്യാൻ പൗരന്മാരെ പ്രേരിപ്പിക്കുന്ന ഒരു സംരംഭം ആണിത്.
സ്‌പ്രേ പെയിന്റിംഗ് സന്ദേശങ്ങൾ, പൊതുസ്ഥലങ്ങളിൽ ലൈംഗികാതിക്രമത്തിന് ഇരയായവരുടെ സാക്ഷ്യപത്രം രേഖപ്പെടുത്തുക, പീഡനവിരുദ്ധ സന്ദേശങ്ങളുള്ള ടീ ഷർട്ടുകൾ അച്ചടിക്കുക തുടങ്ങിയ പ്രവർത്തനങ്ങളും ബ്ലാങ്ക് നോയ്സ് ചെയ്യുന്നു.
അതിനായി പ്രകടനങ്ങളും നടത്തിയിട്ടുണ്ട്.
ഇതും കാണുക പ്രിയാസ് ശക്തി ബലാത്സംഗം ഇന്ത്യയിൽ ഇന്ത്യയിലെ ലിംഗവിവേചനം സ്ലട്ട്-ഷേമിംഗ് ഇരയെ കുറ്റപ്പെടുത്തൽ ഇന്ത്യയിലെ സ്ത്രീകൾ അവലംബം പുറം കണ്ണികൾ ബ്ലാങ്ക് നോയ്സ് ബ്ലോഗ് ബ്ലാങ്ക് നോയിസ് ആക്ഷൻ ഹീറോസ് - 'ഈവ് ടീസിങ്'/ തെരുവ് ലൈംഗിക അതിക്രമങ്ങൾക്കെതിരെ പ്രതികരിക്കുന്നതിന്റെ സാക്ഷ്യപത്രങ്ങൾ ബ്ലോഗ് രേഖപ്പെടുത്തുന്നു ഇന്ത്യൻ തെരുവുകളിൽ സുരക്ഷിത പാതയ്‌ക്കായി പോരാടുന്നു ഏകാന്തമായ ഒരു ഡയലോഗ് നഗരം തിരിച്ചു പിടിക്കുന്നു ബലാത്സംഗ പാത വൃത്തിയാക്കുന്നു Archived 2013-10-23 at the Wayback Machine .
ബ്ലാക്ക്‌വുഡ് ദേശീയോദ്യാനം
ആസ്ത്രേലിയയിലെ നോർത്ത് ക്യൂൻസ്ലാന്റിലെ മൗണ്ട് കൂളനു പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് ബ്ലാക്ക്‌വുഡ് ദേശീയോദ്യാനം .
ബ്രിസ്ബെയ്നിൽ നിന്നും വടക്കു-പടിഞ്ഞാറായി 924 കിലോമീറ്റർ ദൂരെയാണിതുള്ളത്.
ആസ്ത്രേലിയൻ ബ്ലാക്ക്‌വുഡ് ട്രീ സ്പീഷീസിന്റെ പേരിൽ നിന്നാണ് ഈ ദേശീയോദ്യാനത്തിന് ഈ പേരു ലഭിച്ചത്.
ഈ ദേശീയോദ്യാനത്തിനുള്ളിൽ കാമ്പിങ്ങും തീകൂട്ടലും അനുവദനീയമല്ല.
ബ്ലാങ്ക പിക്ലർ
ബ്ലാങ്ക പിക്ലർ (25 മാർച്ച് 1883 - 11 ഏപ്രിൽ 1957) ഒരു ഹംഗേറിയൻ ആക്ടിവിസ്റ്റും ലൈബ്രേറിയനുമായിരുന്നു.
ഫെമിനിസ്റ്റ് അസോസിയേഷൻറെ (Feministák Egyesülete) സെക്രട്ടറിയായി സേവനമനുഷ്ടിച്ചിരുന്നു.
1883-ൽ ബുഡാപെസ്റ്റിൽ ഒരു ഇടത്തരം കുടുംബത്തിലാണ് ബ്ലാങ്ക പിക്ലർ ജനിച്ചത്.
അവളുടെ പിതാവ് വൈദ്യശാസ്ത്രം പഠിച്ചിരുന്നുവെങ്കിലും യോഗ്യത നേടാൻ സാധിച്ചില്ല.
അദ്ദേഹം ഒരു കഫേ തുറന്നു.
ഒരു സ്വകാര്യ വിദ്യാലയത്തിലേയ്ക്ക് പഠനത്തിന് അയച്ച ബ്ലാങ്കയുടെ താൽപ്പര്യങ്ങൾ സംഗീതവും ഗണിതവുമായിരുന്നു.
1908-ൽ മെട്രോപൊളിറ്റൻ ലൈബ്രറിയിൽ ജോലി നേടിയ അവർ, അവിടെ എർവിൻ സാബോയുടെ ഇന്നർ സർക്കിളിൻറെ  ഭാഗമായി.
1911 ആയപ്പോഴേക്കും അവർ അവരുടെ കാറ്റലോഗ് ഡിപ്പാർട്ട്മെന്റിന് നേതൃത്വം നൽകി.
1919-ൽ ബുഡാപെസ്റ്റ് സർവ്വകലാശാല കമ്മ്യൂണിസ്റ്റുകാരെ അവിടെനിന്ന് തുരത്താൻ തീരുമാനിച്ചു, എന്നാൽ പല കമ്മ്യൂണിസ്റ്റ് ബുദ്ധിജീവികളും വിപ്ലവകാരികളും ജൂതന്മാരായതിനാൽ ഇത് വംശ ശുദ്ധീകരണമായി മാറി.
കമ്മ്യൂണിസ്റ്റുകളെയും കമ്മ്യൂണിസത്തെയും അവൾ ഇഷ്ടപ്പെടുന്നില്ലെന്ന് സുഹൃത്തുക്കൾ സൂചിപ്പിച്ചെങ്കിലും പിക്ലറെ അറസ്റ്റുചെയ്ത് രണ്ടാഴ്ചത്തേക്ക് തടവിലാക്കി.
മർദ്ദനമേറ്റില്ലെങ്കിലും അവൾ അവിടെനിന്ന് പുറത്താക്കപ്പെട്ടു.
1925-ൽ ഹംഗേറിയൻ ഭാഷയിലുള്ള എല്ലാ പുസ്തകങ്ങളുടെയും ഒരു സൂചിക സൃഷ്ടിച്ച പുസ്തകത്തിൻ സഹ-രചയിതാവായിരുന്നു അവർ.
1945-ൽ അവൾക്ക് വർഷങ്ങൾക്ക് മുമ്പ് നഷ്ടപ്പെട്ട ജോലി തിരികെ ലഭിച്ചു.
കാറ്റലോഗുകളും ബുഡാപെസ്റ്റ് ലൈബ്രറിയുടെ ചരിത്രവും ഉൾപ്പെടെ നിരവധി പുസ്തകങ്ങൾ അവർ പ്രസിദ്ധീകരിച്ചു.
1957 ഏപ്രിലിൽ അവൾ അന്തരിച്ചു.
അവലംബം ↑ ↑ ↑ {{ cite book }} :  CS1 maint: multiple names: authors list ( link ) ↑ Blanka Pikler , Osck.hu, Retrieved 24 April 2017 ↑
ബ്ലാച്ചിയ (സസ്യം) ഇംഗ്ലീഷ് വിലാസം https://ml.wikipedia.org/wiki/Blachia_(plant)
1858-ൽ ആദ്യമായി വിവരണം നല്കിയ യൂഫോർബിയേസീ സസ്യകുടുംബത്തിലെ ഒരു ജീനസാണ് ബ്ലാച്ചിയ .
തെക്കുകിഴക്കൻ ഏഷ്യ , തെക്കൻ ചൈന , ഇന്ത്യൻ ഉപഭൂഖണ്ഡം എന്നിവിടങ്ങളിൽ ഇത് വ്യാപകമായി കാണപ്പെടുന്നു.
സ്പീഷീസ് Blachia andamanica - Andaman Nicobar , S China, Assam , Bangladesh, E India, Indochina, Malaysia, Indonesia, Philippines Blachia calycina - SW India Blachia cotoneaster - Laos Blachia jatrophifolia - Hainan , Vietnam Blachia longzhouensis - Guangxi Blachia pentzii - Guangdong , Hainan , Vietnam Blachia poilanei - Vietnam Blachia siamensis - S Thailand, Hainan Blachia thorelii - Laos Blachia umbellata - SW India, Sri Lanka formerly included
moved to other genera: Strophioblachia , Trigonostemon Blachia glandulosa - Strophioblachia fimbricalyx Blachia viridissima - Trigonostemon viridissimus ചിത്രശാല അവലംബം
ഫുക്കുഷിമ നഗരം
ഫുക്കുഷിമ നഗരം ജപ്പാനിലെ ഫുക്കുഷിമ ജില്ലയുടെ തലസ്ഥാനമാണ്‌.
മെയ്‌ 2011 ലെ കണക്കനുസരിച്ച്, ചതുരശ്ര കിലോമീറ്ററിൽ 390 ജനസാന്ദ്രതയുള്ള  ഈ നഗരത്തിൽ  290,064 ജനങ്ങൾ വസിക്കുന്നു.
2011 ൽ ലോക ശ്രദ്ധ നേടിയ ഫുക്കുഷിമ ആണവദുരന്തം നടന്ന ഫുക്കുഷിമ ഡൈച്ചി ആണവ നിലയം ഈ നഗരത്തിൽ ആണ് സ്ഥിതി ചെയ്യുന്നത്.
1 2 ↑ Phillip Lipscy, Kenji Kushida, and Trevor Incerti.
" The Fukushima Disaster and Japan’s Nuclear Plant Vulnerability in Comparative Perspective Archived 2013-10-29 at the Wayback Machine . ."
Environmental Science and Technology 47 (May), 6082-6088.
ഫുക്കുയിറാപ്റ്റോർ ഇംഗ്ലീഷ് വിലാസം https://ml.wikipedia.org/wiki/Fukuiraptor
തെറാപ്പോഡ ഇനത്തിൽ പെട്ട ഒരു ദിനോസർ ആണ് ഫുക്കുയിറാപ്റ്റോർ .
തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ജപ്പാനിൽ നിന്നും ആണ്.
പേരിന്റെ അർഥം ഫുക്കുയിലെ കള്ളൻ എന്നാണ് .
അവലംബം ഇതും കാണുക http://cactus.dixie.edu/jharris/Currie%26Azuma_Fukuiraptor_growth.pdf പുറത്തേക്കുള്ള കണ്ണികൾ ഫുക്കുയി ദിനോസർ മ്യൂസിയം ജപ്പാൻ വെബ്സൈറ്റ്
ഫുക്കുയിസോറസ് ഇംഗ്ലീഷ് വിലാസം https://ml.wikipedia.org/wiki/Fukuisaurus
ഓർനിത്തോപോഡ് വിഭാഗത്തിൽ പെട്ട ഒരു ദിനോസർ ആണ് ഫുക്കുയിസോറസ് (ജപ്പാനീസ് :フクイサウルス).
ഹദ്രോസറോയിഡ് കുടുംബത്തിൽ പെട്ട ഇവയുടെ ഫോസ്സിൽ കണ്ടു കിട്ടിയിടുള്ളത് ജപ്പാനിൽ നിന്നും ആണ് .
പേരിന്റെ അർഥം ഫുക്കുയിലെ പല്ലി എന്നാണ് .
തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഇവ ഈ വർഗത്തിലെ താരതമ്യേന വലിപ്പം കുറഞ്ഞവ ആയിരുന്നു.
ഏകദേശം 4.5 മീറ്റർ നീളവും 400 കിലോ ഭാരവും ആണ് കണക്കാക്കിയിടുള്ളത്.
അവലംബം പുറത്തേക്കുള്ള കണ്ണികൾ ഫുക്കുയി ദിനോസർ മ്യൂസിയം ജപ്പാൻ വെബ്സൈറ്റ്
ഫുഗ്ഡി ഇംഗ്ലീഷ് വിലാസം https://ml.wikipedia.org/wiki/Fugdi
വിനായക ചതുർഥി , വ്രത തുടങ്ങിയ ഹിന്ദു മതപരമായ ഉത്സവങ്ങളിലോ ധാലോ പോലുള്ള മറ്റ് നൃത്തങ്ങളുടെ അവസാനത്തിലോ മഹാരാഷ്ട്ര, ഗോവ സംസ്ഥാനത്തെ കൊങ്കൺ മേഖലയിലെ സ്ത്രീകൾ അവതരിക്കുന്ന നാടോടി നൃത്തമാണ് ഫുഗ്ഡി .
ചില ചരിത്ര വസ്‌തുതകൾ അനുസരിച്ച്, ഈ നൃത്ത ശൈലി പുരാതന ഗോവ പാരമ്പര്യങ്ങളിൽ നിന്ന് സൃഷ്ടിക്കപ്പെട്ടതാണെന്ന് പറയപ്പെടുന്നു.
ഈ നൃത്തം പ്രധാനമായും അവതരിപ്പിക്കുന്നത് ഹിന്ദു മാസമായ “ഭദ്രപദ” യിലാണ്.
മതപരവും സാമൂഹികവുമായ പരിപാടികളിൽ ഇത് നടത്താറുണ്ട്.
പരമ്പരാഗത വേരുകൾ
മഹാരാഷ്ട്രയിലെയും ഗോവയിലെയും സാംസ്കാരിക പാരമ്പര്യങ്ങൾ കണ്ടെത്താൻ കഴിയുന്ന ഒരു നാടോടി കലാരൂപമാണ് ഫുഗ്ഡി.
വിവിധ മത, സാമൂഹിക അവസരങ്ങളിൽ ഇത് നടത്താറുണ്ട്.
ഭദ്രപദ മാസത്തിലാണ് ഫുഗ്ഡി പൊതുവേ നടത്തുന്നത്, സ്ത്രീകൾക്ക് അവരുടെ സാധാരണ, ഏകതാനമായ ജീവിതത്തിൽ നിന്ന് താൽക്കാലിക ഇടവേള എടുക്കാനുള്ള അവസരമാണിത്.
ധൻഗാർ (ഇടയ സമൂഹം) സ്ത്രീകൾക്കിടയിൽ ഫുഗ്ഡിയുടെ ഒരു പ്രത്യേക രീതി കാണപ്പെടുന്നു.
ദേവിയ്ക്ക് സമർപ്പിച്ച വ്രതത്തിനിടെ മഹാലക്ഷ്മി ദേവിയുടെ മുമ്പിലാണ് കലാഷി ഫുഗ്ഡി നടത്തുന്നത്.
നൃത്ത രീതി
വൃത്തത്തിലോ വരിയായോ നിന്ന് സ്ത്രീകൾ പാടുകയും നൃത്തം ചെയ്യുകയും ചെയ്യുന്നു.
സാധാരണയായി ഗ്രാമങ്ങളിലെ സ്ത്രീകൾ വട്ടത്തിൽ ഫുഗ്ഡി നൃത്തം ചെയ്യുമ്പോൾ, വനവാസ കേന്ദ്രങ്ങളിലെ സ്ത്രീകൾ വരികളായി നൃത്തം ചെയ്യുന്നു.
ഹിന്ദു പ്രാർത്ഥനയോടെയാണ് നൃത്തം ആരംഭിക്കുന്നത്.
തുടക്കത്തിൽ മന്ദഗതിയിലാണെങ്കിലും ഉടൻ തന്നെ വേഗത കൈവരിക്കുകയും പാരമ്യത്തിലെത്തുകയും ചെയ്യുന്നു.
ഒരു താളവാദ്യ പിന്തുണയും നൃത്തത്തിനില്ല.
പരമാവധി വേഗതയിൽ, "ഫൂ" എന്ന് തോന്നിക്കുന്ന ശബ്ദം ഉണ്ടാകുന്നതിനാൽ അതിനാൽ ഫൂഗ്ഡി എന്ന പേര് വന്നുവെന്ന് കരുതപ്പെടുന്നു.
കുറച്ച് നിശ്ചിത ചുവടുകളും കൈ ആംഗ്യങ്ങളും നൃത്തത്തിലെ പ്രധാന ഘടകങ്ങളാണ്.
നൃത്തത്തിന് സംഗീത ഉപകരണങ്ങൾ ഒന്നും ഉപയോഗിക്കുന്നില്ലെങ്കിലും പ്രത്യേക ഫുഗ്ഡി ഗാനങ്ങൾ എണ്ണമറ്റതാണ്.
ഗിർകി, സൈക്കിൾ, റാഹത്ത്, സിമ്മ, കാർവർ, ബസ് ഫുഗ്ഡി, കോംബ്ഡ, ഘുമ, പഖ്‌വ എന്നിവ ഫുഗ്ഡിയുടെ ജനപ്രിയ ഉപരൂപങ്ങളിൽ പെടുന്നു.
വളരെ ദൂരെ നിന്ന് വെള്ളം ലഭ്യമാക്കുന്ന ദിനചര്യയുടെ ഏകതാനത്തെ ഒഴിവാക്കുന്നതിനുള്ള ഒരു മാർഗമായി കലാഷി ഫുഗ്ഡി ആരംഭിച്ചു.
സ്ത്രീകൾ വെള്ളക്കെട്ടുകളിലേക്ക് നടക്കും വഴി നൃത്തം ചെയ്യുമായിരുന്നു.
കട്ടി ഫുഗ്ഡി മറ്റൊരു ജനപ്രിയ രൂപമാണ്, ഇത് കൈയിൽ ചിരട്ട പിടിച്ചുകൊണ്ടുള്ള നൃത്തമാണ്.
ഫുക്കുഷിമ ആണവവൈദ്യുതനിലയങ്ങൾ ഇംഗ്ലീഷ് വിലാസം https://ml.wikipedia.org/wiki/Fukushima_Daiichi_Nuclear_Power_Plant ഈ ലേഖനം ഫുക്കുഷിമ  ആണവവൈദ്യുതിനിലയങളെ ക്കുറിച്ചാണ്.
മാർച്ച് 2011ലെ അപകടങ്ങളെക്കുറിച്ചറിയാൻ ഫുക്കുഷിമ ആണവ അപകടങ്ങൾ എന്ന താൾ കാണുക
ജപ്പാനിലെ ഫുക്കുഷിമ സംസ്ഥാനത്ത് ഫുത്താഫ് ജില്ലയിൽ ഓക്കുമ എന്ന പട്ടണത്തിൽ സ്ഥിതി ചെയ്യുന്ന ആണവോർജ്ജനിലയങ്ങളാണ് ഫുക്കുഷിമ ദായ്‌ച്ചി എന്ന് പൊതുവേ അറിയപ്പെടുന്ന ഫുക്കുഷിമ 1, 2, 3, 4, 5, 6 ആണവ നിലയങ്ങൾ ലോകമെമ്പാടുമുള്ള 25  വലിയ ആണവ റിയാക്ടറുകളിൽ  ഒന്നാണ് ഫുക്കുഷിമ1.
വെള്ളം തിളപ്പിക്കുന്ന തരത്തിലുള്ള ആറ്  ഘടകങ്ങൾ  ഉള്ള ഈ റിയാക്ടറിന്റെ ശേഷി 4.7 ഗിഗാവാട്ട് ആണ്.
ടോക്ക്യോ ഇലക്ട്രിക്ക് പവർ കമ്പനി (TEPCO) ആണ് ഇതിന്റെ നടത്തിപ്പുകാർ.
മാർച്ച് 2011ൽ സെന്തായ് ഭൂകമ്പത്തെയും സുനാമിയെയും തുടർന്ന് ജാപ്പനീസ് സർക്കാർ ഫുക്കുഷിമ1 ആണവവൈദ്യുതനിലയം സ്ഥിതി ചെയ്യുന്ന പ്രദേശത്ത് ആണവ അടിയന്തരാവസ്ഥ പ്രഖ്യാപിക്കുകയും സമീപത്ത് താമസിക്കുന്ന ആയിരക്കണക്കിനു പേരെ സുരക്ഷിതസ്ഥാനങ്ങളിലേയ്ക്ക് മാറ്റുകയും ചെയ്തു.
ജപ്പാൻ ആണവസുരക്ഷാ കമ്മീഷനിലെ റ്യോഹെ ഷിയോമി, ഒരു ആണവ മെൽറ്റ്ഡൗണിനെക്കുറിച്ച് ഉദ്യോഗസ്ഥർക്ക് ആശങ്കയുണ്ടെന്നും അറിയിച്ചു.
തുടർന്ന് പിറ്റേദിവസം ചീഫ് കാബിനറ്റ് സെക്രട്ടറിയായ യൂക്കിയോ എഡാനോ യൂണിറ്റ് മൂന്നിൽ ഒരു ഭാഗിക മെൽറ്റ്ഡൗൺ "വളരെ സംഭവ്യമാണ്" എന്ന് അറിയിച്ചു.
11.5 കിലോമീറ്റർ തെക്കായി സ്ഥിതി ചെയ്യുന്ന ആണവവൈദ്യുതനിലയവും TEPCO ആണ് നടത്തിക്കൊണ്ടുപോകുന്നത്.
റിയാക്ടറുകൾ പ്ലാന്റ് ആകാശത്തുനിന്നു നോക്കുമ്പോൾ (വലത്തുവശം വടക്കുഭാഗം)
1, 2, 6 യൂണിറ്റുകളിലേയ്ക്കുള്ള റിയാക്ടറുകൾ നിർമ്മിച്ചത് ജെനറൽ ഇലക്ട്രിക്ക് ആണ്, 3, 5 യൂണിറ്റുകളിലേയ്ക്കുള്ളത് തോഷിബയും , 4ആം യൂണിറ്റിലേയ്ക്കുള്ളത് ഹിറ്റാച്ചിയുമാണ് നിർമ്മിച്ചത്.
ആറു റിയാക്ടറുകളും രൂപകല്പന ചെയ്തത ജെനറൽ ഇലക്ട്രിക്ക് ആണ്.
ജെനറൽ ഇലക്ട്രിക്ക് യൂണിറ്റുകളുടെ ആർക്കിടെക്ചറൽ രൂപകല്പന ചെയ്തത എബാസ്കോ ആണ്.
എല്ലാ നിർമ്മാണപ്രവർത്തനവും നടത്തിയത് കജിമ ആണ്.
സെപ്റ്റംബർ 2010 മുതൽ യൂണിറ്റ് 3 മിശ്രിത ഓക്സൈഡ്(MOX) ഇന്ധനമുപയോഗിച്ചാണ് പ്രവർത്തിപ്പിക്കുന്നത്, മറ്റു റിയാക്ടറുകളാകട്ടെ ലോ എൻറിച്ച്ഡ് യുറേനിയം (LEU) ഉപയോഗിച്ചും.
ഒന്നുമുതൽ അഞ്ചുവരെ യൂണിറ്റുകളിൽ മാർക്ക് 1 തരം (light bulb torus) ഉൾക്കൊള്ളൽ ഘടനയാണ് , യൂണിറ്റ് ആറിൽ മാർക്ക് രണ്ടു തരം (over/under) ഉൾക്കൊള്ളൽ ഘടനയും.
1967 ജൂലൈയിൽ നിർമ്മിച്ച 439 MW ശേഷിയുള്ള ബോയിലിങ് വാട്ടർ റിയാക്ടർ ( BWR-3 ) ആണ് യൂണിറ്റ് 1.
1971 മാർച്ച് 26ൽ വ്യാവസായിക ഉത്പാദനമാരംഭിച്ച ഇതിന്റെ പ്രവർത്തനം 2011ന്റെ തുടക്കത്തിൽ അവസാനിപ്പിക്കാനായിരുന്നു ആദ്യ പദ്ധതി.
എന്നാൽ ഫെബ്രുവരി 2011ൽ ജാപ്പനീസ് റെഗുലേറ്റർമാർ 10 വർഷത്തേയ്ക്കുകൂടി പ്രവർത്തനം തുടരാൻ അനുമതി നൽകി.
അതിനുശേഷം 2011 സെന്തായ് ഭൂകമ്പത്തിൽ ഇതിനു കേടുപാടുകൾ സംഭവിച്ചു.
0.18 g (1.74 m/s 2 ) പീക്ക് ഗ്രൗണ്ട് ആക്സിലറേഷൻ താങ്ങാനും 1952ലെ കേർൺ കൗണ്ടി ഭൂകമ്പത്തിനു സമാനമായ റെസ്പോൺസ് സ്പെക്ട്രം നേരിടാനും സജ്ജമായി രൂപകല്പന ചെയ്തതാണ് യൂണിറ്റ് 1.
30 നിമിഷനേരത്തേയ്ക്ക് 0.125 g (1.22 m/s 2 ) ഗ്രൗണ്ട് ആക്സിലറേഷൻ നേരിട്ട 1978ലെ മിയാഗി ഭൂകമ്പത്തിനുശേഷം എല്ലാ യൂണിറ്റുകളിലും പരിശോധിച്ചതിൽനിന്ന് റിയാക്ടറിന്റെ പ്രധാന ഭാഗങ്ങൾക്കൊന്നും യാതൊരു കേടുപാടുകളും കണ്ടിരുന്നില്ല.
യൂണിറ്റ് Type ക്രിട്ടിക്കാലിറ്റി ആദ്യം വൈദ്യുതോത്പാദനശേഷി റിയാക്ടർ സപ്ലയർ രൂപകല്പന നിർമ്മാണം ഫുക്കുഷിമ I – 1 BWR -3 ഒക്ടോബർ 1970 460 MW ജെനറൽ ഇലക്ട്രിക്ക് എബാസ്കോ കജീമ ഫുക്കുഷിമ I – 2 BWR-4 ജൂലൈ 18, 1974 784 MW ജെനറൽ ഇലക്ട്രിക്ക് എബാസ്കോ കജീമ ഫുക്കുഷിമ I – 3 BWR-4 മാർച്ച് 27, 1976 784 MW തോഷിബ തോഷിബ കജീമ ഫുക്കുഷിമ I – 4 BWR-4 ഒക്ടോബർ 12, 1978 784 MW ഹിറ്റാച്ചി ഹിറ്റാച്ചി കജീമ ഫുക്കുഷിമ I – 5 BWR-4 ഏപ്രിൽ 18, 1978 784 MW തോഷിബ തോഷിബ കജീമ ഫുക്കുഷിമ I – 6 BWR-5 ഒക്ടോബർ 24, 1979 1,100 MW ജെനറൽ ഇലക്ട്രിക്ക് എബാസ്കോ കജീമ ഫുക്കുഷിമ I – 7 (പദ്ധതിയിട്ടിരിക്കുന്നു) ABWR ഒക്ടോബർ 2016 1,380 MW ഫുക്കുഷിമ I – 8 (പദ്ധതിയിട്ടിരിക്കുന്നു) ABWR ഒക്ടോബർ 2017 1,380 MW അവലംബം ↑ ↑ ↑ ↑ ↑ ↑ ↑ 1 2 3 ↑ 1 2 ↑ 1 2
ഫുഗ്‌റ്റൽ മൊണാസ്റ്ററി ഇംഗ്ലീഷ് വിലാസം https://ml.wikipedia.org/wiki/Phugtal_Monastery
ലഡാക്കിലെ സൻസ്കാറിലെ ഒറ്റപ്പെട്ട ലുംഗ്നാക് താഴ്‌വരയിലെ ഒരു ബുദ്ധമത മൊണാസ്റ്ററിയാണ് ഫുഗ്‌റ്റൽ മൊണാസ്റ്ററി (Phugtal Monastery) .
ലഡാക്കിൽ കാൽനടയായി മാത്രം എത്തിപ്പെടാനാവുന്ന മൊണാസ്റ്ററികളിൽ ഒന്നാണിത്.
കുതിരയുടെയും കഴുതയുടെയും കോവർകഴുതകളുടെയും പുറത്തേറ്റി വേനലിൽ സാധനങ്ങൾ അവിടെയെത്തിക്കുന്നു.
മഞ്ഞുകാലത്ത് ഉറഞ്ഞുകിടക്കുന്ന സൻസ്കാർ നദിയിലൂടെയാണ് സാധനങ്ങൾ കൊണ്ടുപോകുന്നത്.
അങ്ങോട്ടേക്ക് ഒരു റോഡ് പണിയുന്നുണ്ടെങ്കിലും ഇപ്പോൾ ഡോർസംഗിൻൽ നിന്നും ഒരു ദിവസം പദുമിലേക്ക് പോകുന്ന വഴിയിലൂടെ നടന്നാലെ അവിടെ എത്താനാകുകയുള്ളൂ.
Gallery External links Phuktal Gompa Archived 2015-11-19 at the Wayback Machine .
Ladakh-Kashmir Archived 2010-12-30 at the Wayback Machine .
Jangsem Sherab Zangpo Photos taken in the kitchen of Phugtal Monastery Archived 2016-03-03 at the Wayback Machine .
Portraits of monks at Phugtal Monastery Archived 2016-03-03 at the Wayback Machine .
National Remote Sensing Centre: Phuktal Blockade Archived 2015-10-26 at the Wayback Machine .
ഫുകുയാമ കാസിൽ ഇംഗ്ലീഷ് വിലാസം https://ml.wikipedia.org/wiki/Fukuyama_Castle
ജാപ്പനീസ് ചരിത്രത്തിലെ എഡോ കാലഘട്ടത്തിൽ ബിങ്കോ-ഫുകുയാമ ഹാന്റെ കോട്ടയായിരുന്നു ഫുകുയാമ കാസിൽ (福山城, ഫുകുയാമ-ജോ), ചിലപ്പോൾ ഹിസാമത്സു കാസിൽ (久松城, ഹിസാമത്സു-ജോ) അല്ലെങ്കിൽ ഇയോ കാസിൽ (葦陽城, Iyō-jō) എന്നും അറിയപ്പെടുന്നു .
ഹിരോഷിമയിലെ ഫുകുയാമ സ്റ്റേഷന് സമീപമുള്ള ഫുകുയാമയിലെ ഫുകുയാമ പാർക്കിലാണ് ഈ കോട്ട സ്ഥിതി ചെയ്യുന്നത്.
ഫുകുയാമ സമതലത്തിലെ ഒരു കുന്നിൻ മുകളിലാണ് ഈ കോട്ട നിർമ്മിച്ചിരിക്കുന്നത്.
ഇത് ബിങ്കോ ഫുകുയാമ ഹാന്റെ തലസ്ഥാനമായിരുന്നു.
ജെന്ന കാലഘട്ടത്തിൽ 1619-ൽ നിർമ്മാണം ആരംഭിക്കുകയും 1622-ൽ പൂർത്തീകരിക്കുകയും ചെയ്തു.
ടോകുഗാവ ഷോഗൂണിന്റെ ഉത്തരവനുസരിച്ച്, ആദ്യത്തെ ടോകുഗാവ പാരമ്പര്യ വാസൽമാരിൽ ഒരാളായ മിസുനോ കട്സുനാരിയാണ് ഈ കോട്ട നിർമ്മിച്ചത്.
ഏഴ് നിലകളുള്ള ഈ കോട്ടയ്ക്ക് ചുറ്റും ഇരട്ട കിടങ്ങുകളുണ്ടായിരുന്നു.
അത് സെറ്റോ ഉൾനാടൻ കടലിലേക്ക് ഒരു പ്രവേശന കവാടമായിരുന്നു.
മിസുനോ വംശജർ 1700 വരെ കോട്ടയുടെ നിയന്ത്രണം നിലനിർത്തി.
മൈജി പുനരുദ്ധാരണത്തെ അതിജീവിച്ച ടെൻഷുകളിലൊന്നാണ് ഫുകുയാമ കാസിൽ.
എന്നിരുന്നാലും രണ്ടാം ലോകമഹായുദ്ധത്തിൽ സഖ്യകക്ഷികളുടെ ആക്രമണത്തിൽ ഇതിന് വ്യാപകമായ കേടുപാടുകൾ സംഭവിച്ചു.
കോട്ടയുടെ മിക്ക കെട്ടിടങ്ങളും നശിപ്പിക്കപ്പെട്ടു.
ഉണങ്ങിയ കല്ലിന്റെ ഭൂരിഭാഗവും പിന്നീട് നീക്കം ചെയ്തു.
ഫുകുയാമ സ്റ്റേഷൻ കോട്ട നിലനിന്നിരുന്നതിന് വളരെ അടുത്തായി നിർമ്മിച്ചു.
പ്രധാന ടവർ 1966 ൽ കോൺക്രീറ്റ് ഉപയോഗിച്ച് പുനർനിർമിച്ചു.
ഫുകുയാമ കാസിൽ 2020 ഓഗസ്റ്റ് മുതൽ 2022 ആഗസ്റ്റ് ആദ്യം വരെ പുതുക്കിപ്പണിതുകൊണ്ടിരിക്കുകയാണ്.
നവീകരണ വേളയിൽ, പ്രധാന ഗോപുരം സ്കാർഫോൾഡിംഗ് കൊണ്ട് മൂടിയിരിക്കും, അതിനാൽ പ്രവേശിക്കാൻ കഴിയില്ല.
ഫുകുയാമ കാസിൽ (福山城, Fukyamajō) ഫുകുയാമ സ്റ്റേഷന് കുറുകെ താഴ്ന്ന കുന്നിൻ മുകളിലുള്ള ഒരു കോട്ടയാണ്.
1622-ൽ ടോക്കുഗാവ ഇയാസുവിന്റെ ബന്ധുവിന്റെ നേതൃത്വത്തിലാണ് ഇത് ആദ്യം നിർമ്മിച്ചത്.
എന്നാൽ അതിന്റെ നിലവിലെ പ്രധാന കീപ്പ് ഒരു ഫെറോ-കോൺക്രീറ്റ്, യുദ്ധാനന്തര പുനർനിർമ്മാണമാണ്.
എഡോ കാലഘട്ടത്തിൽ അവസാനമായി പൂർത്തിയാക്കിയ കോട്ടകളിലൊന്നാണ് ഈ കോട്ട, പടിഞ്ഞാറൻ ജപ്പാനെ സംരക്ഷിക്കുന്നതിനുള്ള ഒരു താവളമായി ഉപയോഗിച്ചു.
മൈജി പുനരുദ്ധാരണത്തിനു ശേഷം 1873-ൽ ഇത് ഉപേക്ഷിക്കപ്പെടുകയും അതിന്റെ കെട്ടിടങ്ങൾ പൊളിക്കുകയും ചെയ്തു.
രണ്ടാം ലോകമഹായുദ്ധസമയത്ത് വ്യോമാക്രമണത്തിൽ അവശിഷ്ടങ്ങൾ കൂടുതൽ നശിപ്പിക്കപ്പെട്ടു.
നിലവിലെ പ്രധാന സൂക്ഷിപ്പ് 1966-ലേതാണ്.
കൂടാതെ നഗരത്തിന്റെയും കോട്ടയുടെയും ചരിത്രം പ്രദർശിപ്പിക്കുന്ന ഒരു മ്യൂസിയം അടങ്ങിയിരിക്കുന്നു.
ജപ്പാനിലെ മിക്ക കോട്ടകളിലെയും പോലെ, സന്ദർശകർക്ക് മുകളിലത്തെ നിലയിൽ നിന്ന് വിശാലമായ കാഴ്ചകൾ ആസ്വദിക്കാനാകും.
മെയിൻ കീപ്പിനെ ചുറ്റിപ്പറ്റിയുള്ള വിശാലമായ പാർക്ക്, സാധാരണയായി ഏപ്രിൽ ആദ്യത്തോടെ ആകർഷകമായ ചെറി ബ്ലോസം സ്പോട്ടായി മാറുകയും ഒന്നിലധികം മ്യൂസിയങ്ങൾക്ക് ആതിഥേയത്വം വഹിക്കുകയും ചെയ്യുന്നു:
ഹിരോഷിമ പ്രിഫെക്ചറൽ മ്യൂസിയം ഓഫ് ഹിസ്റ്ററി സെറ്റോ ഉൾനാടൻ കടൽ പ്രദേശത്തെ നിവാസികൾ കാലങ്ങളായി എങ്ങനെ ജീവിച്ചു എന്നതിൽ ശ്രദ്ധ കേന്ദ്രീകരിക്കുകയും ഫ്യൂഡൽ കാലഘട്ടത്തിൽ ജപ്പാനിലേക്ക് മികച്ച അവലോകനം നൽകുകയും ചെയ്യുന്നു.
സ്ഥിരമായ പ്രദർശനത്തിന്റെ വലിയൊരു ഭാഗം ഫുകുയാമ സിറ്റിയിലെ ഖനനം ചെയ്ത തുറമുഖ പട്ടണമായ കുസാഡോ സെൻഗനിൽ നീക്കിവച്ചിരിക്കുന്നു.
പട്ടണത്തിന്റെ ഒരു ഭാഗത്തിന്റെ ജീവിത വലുപ്പത്തിലുള്ള പുനർനിർമ്മാണവും കുഴിച്ചെടുത്ത വസ്തുക്കളുടെ പ്രദർശനവും നഗരത്തിലെ മുൻ നിവാസികളുടെ ജീവിതത്തെക്കുറിച്ചും അവർ ഉപയോഗിച്ച ഉപകരണങ്ങളെക്കുറിച്ചും ഉൾക്കാഴ്ച നൽകുന്നു.
ചിത്രശാല Castle keep.
Keep, seen from the side.
Panorama of the castle in 1873.
Fushimi Tower ( Fushimi yagura ) in 1934.
Gate Sujigane ( Sujigane-go-mon ).
Bathhouse ( Yudono ).
Kane Tower ( Kane yagura ).
Courtyard ചിത്രശാല സാഹിത്യം പുറംകണ്ണികൾ Fukuyama Castle എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഫുക്കുയിറ്റൈറ്റൻ ഇംഗ്ലീഷ് വിലാസം https://ml.wikipedia.org/wiki/Fukuititan
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ഫുക്കുയിറ്റൈറ്റൻ .
2010 ൽ ആണ് ഇവയുടെ വർഗ്ഗീകരണം നടന്നത് .
ടൈപ്പ് സ്പെസിമെൻ ഒരു അപൂർണമായ ഫോസ്സിൽ ആണ് FPDM-V8468.
അവലംബം http://www.dinosaur.pref.fukui.jp/en/dic/Fukuititan.html Archived 2013-05-21 at the Wayback Machine .
ഈ Sauropodomorph -related എന്ന ലേഖനം ഒരു stub ആണ്.
ഫുക്കുഷിമ ആണവ അപകടങ്ങൾ ഇംഗ്ലീഷ് വിലാസം https://ml.wikipedia.org/wiki/Fukushima_Daiichi_nuclear_disaster ഈ ലേഖനം അപ്ഡേറ്റ് ചെയ്യേണ്ടതുണ്ട്.
2011 മാർച്ച് 11-ലെ സെന്ദായ് ഭൂചലത്തെയും സുനാമിയെയും തുടർന്ന് ഫുക്കുഷിമ ആണവവൈദ്യുതനിലയങ്ങളിൽ ഉണ്ടായ സംഭവങ്ങളുടെ നിരയെയാണ് ഫുക്കുഷിമ ആണവ അപകടങ്ങൾ എന്നു പറയുന്നത്.
മാർച്ച് 13-ലെ കണക്കുപ്രകാരം സമാനമായ സംഭവങ്ങൾ 11.5 കിലോമീറ്റർ തെക്കുള്ള ഫുക്കുഷിമ-2 ലും ഒനഗാവാ ആണവ വൈദ്യുതനിലയത്തിലും നടക്കുന്നുണ്ട്.
ഫുക്കുഷിമ ഒന്നിലെ ഒന്നാം നമ്പർ റിയാക്ടറാണ് ആദ്യം പൊട്ടിത്തെറിച്ചത്.
സുനാമി മൂലം റിയാക്ടർ തണുപ്പിക്കുന്ന പമ്പുകൾ വൈദ്യുതി ലഭിക്കാതെ പ്രവർത്തന രഹിതമായതിനെ തുടർന്ന് റിയാക്ടർ കോർ തണുപ്പിക്കാനുള്ള സംവിധാനം തകരാറിലാവുകയും റിയാക്ടറിനകത്തെ മർദ്ദം ക്രമാതീതമായി വർദ്ധിച്ച് സ്ഫോടനം സംഭവിക്കുകയുമായിരുന്നു.
ആണവ നിലയത്തിലെ ഇന്ധനത്തിന്റെ താപനില നിയന്ത്രണ വിധേയമായി നിർത്താൻ ഇന്ധന ദണ്ഡുകൾ വെള്ളം ഉപയോഗിച്ച് തണുപ്പിക്കുകയാണ് ചെയ്യുന്നത്.
ഈ വെള്ളം റിയാക്ടറിൽ നിന്നും പുറത്തു വരുന്നത് നീരാവിയായിട്ടായതിനാൽ ഇത് വീണ്ടും ഉപയോഗിക്കാനാവില്ല.
റിയാക്ടർ തണുപ്പിക്കാനായി തുടർച്ചയായി പുതിയ വെള്ളം പമ്പ് ചെയ്തു കൊണ്ടേയിരിക്കണം.
സുനാമിയിൽ പ്രവർത്തന രഹിതമായ വൈദ്യുതി ബന്ധവും പമ്പിംഗ് സംവിധാനവും, തണുപ്പിക്കാനുള്ള സംവിധാനത്തെ തകരാറിലാക്കി.
ഇന്ധന ദണ്ഡുകൾ തണുപ്പിക്കാനുള്ള വെള്ളം പമ്പ് ചെയ്യാൻ കഴിയാതെ വന്നതോടെ ജലനിരപ്പ്‌ കുറയുകയും താപനില ഉയർന്ന് ഇന്ധനദണ്ഡുകൾക്ക് കവചമായ സിർക്കോണിയം ട്യൂബുകൾ ഉരുകി ജലവുമായി പ്രതിപ്രവർത്തിച്ച് ഹൈഡ്രജൻ വാതകം ഉയർന്ന തോതിൽ ശേഖരിക്കപ്പെടുകയും മർദ്ദം താങ്ങാനാവാതെ വൻസ്ഫോടനം നടക്കുകയും ചെയ്തു.
ഇതിനെത്തുടർന്ന് ആണവകിരണങ്ങൾ ഉയർന്ന തോതിൽ അന്തരീക്ഷത്തിലേക്ക് പടർന്നു.
200 കിലോമീറ്റർ അകലെയുള്ള ടോക്കിയോയിൽ പോലും ജലത്തിൽ കൂടിയ അളവിൽ വികിരണം കണ്ടെത്തി .
ഫുക്കുഷിമ രണ്ടിൽ നാല് റിയാക്ടറുകൾ ആണുള്ളത്.
അൽപ്പം വടക്കായി വേറെയും മൂന്നു റിയാക്ടറുകൾ ഉണ്ട്.
2011 മാർച്ച് 11-ന് ജാപ്പനീസ് ഗവണ്മെന്റ് ഒരു "ആണവോർജ്ജ അടിയന്തരാവസ്ഥ പ്രഖ്യാപിക്കുകയും ഫുകുഷിമ-1 നിലയത്തിന് അടുത്തുള്ള ആയിരക്കണക്കിന് ജനങ്ങളെ മാറ്റിപ്പാർപ്പിക്കുകയും ചെയ്തു.
തൊട്ടടുത്ത ദിവസം ഇന്ധന ദണ്ഡ് ചൂടായി ഹൈഡ്രജൻ വാതകം ശേഖരിക്കപ്പെട്ട് കെട്ടിടത്തിന്റെ മേൽക്കൂര പൊട്ടിത്തെറിക്കുകയും നാല് തൊഴിലാളികൾക്ക് പരിക്കേൽക്കുകയും ചെയ്തു.
2011 മാർച്ച് 13, യൂണിറ്റ്-3 ലും അപകടസാധ്യത കണ്ടെത്തിയതിനെത്തുടർന്ന് ജപ്പാൻ പ്രാമാണിക സമയം ഉച്ചയ്ക്ക് 1 മണിക്ക് 1 ഉം 2 ഉം നിലയങ്ങൾ പൂർണ്ണമായും ജലവും ബോറിക് ആസിഡും നിറച്ച് തണുപ്പിച്ച് കൂടുതൽ സ്ഫോടനങ്ങളിൽ നിന്നും സുരക്ഷിതമാക്കി.
സാധാരണയേക്കാൾ ജലനിരപ്പ് കുറവാണെന്ന് റിപ്പോർട്ടുകളുണ്ടായിരുന്നെങ്കിലും നിലയം-2 കുഴപ്പങ്ങളൊന്നും കൂടാതെ നിലകൊണ്ടു.
2011 മാർച്ച് 13-ന് ജപ്പാൻ ആണവോർജ്ജ ഏജൻസി നിലയം-4 ലും അപകടസാധ്യതയുണ്ടെന്ന വിവരം പുറത്തുവിട്ടു.
ഗവണ്മെന്റിന്റെ മുന്നറിയിപ്പിനെത്തുടർന്ന് 1,70,000 നും 2,00,000 നുമിടയ്ക്ക് ജനങ്ങളെ മാറ്റിപ്പാർപ്പിച്ചു.
-- അവലംബം ↑ ↑ {{ cite web }} : Missing or empty | url= ( help ) ; Text "date 13 March, 2011" ignored ( help ) ; Text " http://www.nisa.meti.go.jp/english/files/en20110313-2.pdf " ignored ( help ) ↑ ↑ ↑ {{ cite web }} : Text "Earthquake" ignored ( help ) ↑ 1 2 ↑ ↑ ↑
മാനസി (നോവൽ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലയാളത്തിലും ഇംഗ്ലീഷിലുമായി നിരവധി സാഹിത്യ സൃഷ്ടികൾ രചിച്ച മാധവിക്കുട്ടി യുടെ (കമലാ സുരയ്യ ) മലയാളത്തിലെ പ്രശസ്തമായ ഒരു നോവലാണ് മാനസി .
സ്ത്രീകളുടെ ലൈംഗിക അവകാശങ്ങളെയും അഭിലാഷങ്ങളെയും കുറിച്ച് സത്യസന്ധതയാടെയും ധൈര്യത്തോടെയും എഴുതാൻ തുനിഞ്ഞ ഭാരതത്തിലെ ആദ്യത്തെ എഴുത്തുകാരിയായി മാധവിക്കുട്ടിയെ പല എഴുത്തുകാരും കരുതുന്നു.
അത്തരത്തിൽ സ്ത്രീയ്ക്ക് പുരുഷനോടുള്ള കാഴ്ചപ്പാടുകളും സ്വാർത്ഥവും അപൂർണ്ണവുമായ ലൈംഗികാഭിനിവേശങ്ങളും സ്ത്രീ സൗന്ദര്യത്തിന് ന കച്ചവടപരമായ മുതലെടുപ്പുകളും വ്യക്തമായി അവതരിപ്പിക്കുന്നു മാനസി യിലൂടെ കഥാകാരി.